Etunimi
Etunimi erottaa ihmisyksilön muista yhteisön — erityisesti suvun tai perheen — jäsenistä, joilla on sama sukunimi. Joissain kulttuureissa on käytössä pelkästään etunimi (esimerkiksi Islanti) tai etunimeä käytetään julkisessakin viestinnässä, vaikka sukunimetkin ovat olemassa (esimerkiksi Thaimaa).
Henry (nimi)
Henry on miehen etunimi. Henry on varsinkin englannin­kielisissä maissa käytetty muunnelma muinaissaksan nimistä Heimrich ("heim" ’koti, talo’ ja "rich" ’mahtava’) ja Heinrich ("hagan" ’hovi’ ja "rich" ’mahtava’). Nimestä on eri kielissä paljon muuntumia ja muotoja, esimerkiksi ranskan Henri, englannin Harry, ruotsin Henrik, tanskan Hendrik, saksan Heinz, italian Enrico ja suomen Heikki ja Harri. Englannin Henry-nimisistä kuninkaista käytetään Suomessa yleensä nimeä Henrik.